**………../2016. (……….) Főv. Kgy. rendelet**

**a Fővárosi Önkormányzat közterület-felügyeleti feladatainak elllátásról szóló 56/2013. (VI. 27.) Főv. Kgy rendelet és a Budapest Főváros szmogriadótervéről szóló 69/2008. (XII. 10.) Főv. Kgy. rendelet**

**módosításáról**

Budapest Főváros Közgyűlése

az 1-7. §-ok tekintetében a közterület-felügyeletről szóló 1999. évi LXIII. törvény 1. § (6) bekezdésében kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 1. pontjában foglalt feladatkörében eljárva;

a 8. § tekintetében a környezet védelmének általános szabályairól szóló 1995. évi LIII. törvény 48. § (5) bekezdése a) pontjában kapott felhatalmazás alapján és a környezet védelmének általános szabályairól szóló 1995. évi LIII. törvény 48. § (4) bekezdése a) pontjában meghatározott feladatkörében eljárva

a következőket rendeli el:

**1. §**

A Fővárosi Önkormányzat közterület-felügyeleti feladatainak ellátásáról szóló 56/2013.  
(VI. 27.) Főv. Kgy rendelet (a továbbiakban: Rendelet) 12. § (2) bekezdés d) pontja helyébe az alábbi rendelkezés lép:

[12. § (2) Az ügyeleti és információs központ feladatai különösen:]

„*d)* a 4. § k)-l) pontjában, valamint a 7. §-ban meghatározott közterület-felügyeleti feladatok irányítása;”

**2. §**

A Rendelet 4. § j) pontjában, 6. fejezet címében, 12. § (1)-(2) bekezdésében „információs” szövegrész helyébe „irányító” szövegrész lép.

**3. §**

A Rendelet 4. § az alábbi k)-l) ponttal egészül ki:

[4. § A közterület-felügyelők a közterület-felügyeletről szóló törvényben és más jogszabályokban meghatározott közterület-felügyeleti feladatokat e rendeletben foglaltak szerint látják el, így különösen:]

„*k)* különleges jogrend idején a Fővárosi Védelmi Bizottság által a Fővárosi Önkormányzat részére meghatározott feladatok végrehajtása;

*l)* közreműködés a törvényben meghatározott együttműködésen alapuló katasztrófavédelmi, védelmi igazgatási és rendészeti feladatok ellátásában.”

**4. §**

A Rendelet 5. § (1) bekezdés az alábbi s)-sz) pontokkal egészül ki:

[5. § (1) A közterület-felügyelőknek a helyi közutak igénybevételét és a várakozás rendjét érintő, külön jogszabályban meghatározott feldatai különösen:]

*„s)* helyszíni részvétellel való közreműködés a közút nem közlekedési célú, rendkívüli igénybevételével járó (különösen közmű, közműalagút, vasútüzemi berendezés, távközlési vezeték vagy csővezeték halasztást nem tűrő kijavítása, árvíz- vagy belvízvédekezés, helyi vízkárelhárítás vagy elemi csapás) események során, a közút alatt vagy felett létesített közművek által okozott súlyos élet- vagy balesetveszély azonnali elhárításában;

*sz)* közreműködés a főváros kezelésében lévő közút, annak tartozékaiban bekövetkezett élet- vagy balesetveszéllyel járó káreseménnyel összefüggő helyszínelési feladatok ellátásában.”

**5. §**

A Rendelet 6. §-a az alábbi új (3) bekezdéssel egészül ki:

„(3) A Rendészeti Igazgatóság a képfelvevők elhelyezéséről és a képfelvevők által megfigyelt közterületről tájékoztatja a rendőrséget, egyúttal feladata ezeknek az adatoknak a saját honlapján történő közzététele és a Budapest Főváros Főpolgármesteri Hivatal honlapján való közzétételében való közreműködés.”

**6. §**

A Rendelet „8. Záró rendelkezések” fejezete az alábbi új, 13/A. §-al egészül ki:

„13/A. § E rendelet alkalmazásában különleges jogrend alatt az Alaptörvényben meghatározott rendkívüli állapot, szükségállapot, megelőző védelmi helyzet, terrorveszélyhelyzet, váratlan támadás és veszélyhelyzet értendő; míg rendkívüli eseménynek a közigazgatási hatósági eljárás és szolgálatatás általános szabályairól szóló törvényben meghatározott életveszéllyel és súlyos kárral fenyegető helyzet tekintendő azzal, hogy a konkrét rendkívüli esemény meghatározása – az érintett intézmény és társulás vonatkozásában – az érintett intézmény és társulás vezetőjének feladata.”

**7. §**

A Rendelet 12. § (3) bekezdése hatályát veszti.

**8. §**

A Budapest Főváros szmogriadótervéről szóló 69/2008. (XII. 10.) Főv. Kgy. rendelet 2/A. § (3) bekezdés c) pontja helyébe az alábbi rendelkezés lép:

[2/A. § (3) A főpolgármester folyamatosan gondoskodik a budapesti légszennyezettséggel kapcsolatos aktuális tájékoztatásról]

„*c)* a Fővárosi Önkormányzati Rendészeti Igazgatóság, Fővárosi Ügyeleti és Irányító Központ 24 órás ügyeleti szolgálatán (a továbbiakban: Ügyelet) keresztül.”

**9. §**

A Rendelet a kihirdetését követő napon lép hatályba.

|  |  |
| --- | --- |
| Sárádi Kálmánné dr. s.k.  főjegyző | Tarlós István s.k.  főpolgármester |

INDOKOLÁS

ÁLTALÁNOS INDOKOLÁS

A FÖRI folyamatosan bővülő feladataira való tekintettel vált szükségessé a Rendelet átfogó módosítása, mely tartalmazza az új közterület-felügyeleti feladatokat, a szervezeten belüli egység elnevezésének módosítását, valamint a különleges jogrend fogalmának átültetését.  
Továbbá indokolt a Budapest Főváros szmogriadótervéről szóló 69/2008. (XII. 10.) Főv. Kgy. rendeletben szereplő belső szervezeti egység elnevezésének módosítása.

RÉSZLETES INDOKOLÁS

1. § -hoz

A § a FÖRI szervezetén belül munkaszüneti napokon is működő 24 órás központ feladatai módosítását tartalmazza.

2. §-hoz

A § a FÖRI szervezetén belül munkaszüneti napokon is működő 24 órás központ elnevezésének módosítását tartalmazza.

3. §-hoz

A § kiegészíti a Rendelet 4. §-ban meghatározott közterület-felügyeleti feladatokat.

4. §-hoz

A § a közterület-felügyelő helyi közút igénybevételét érintő feladatait egészíti ki.

5. §-hoz

A § a FÖRI képfelvevők elhelyezésével és a képfelvevők által megfigyelt közterülettel kapcsolatos adatszolgáltatási feladatait tartalmazza.

6. §-hoz

Az új § a különleges jogrend, valamint a rendkívüli esemény fogalmak meghatározását tartalmazza.

7. §-hoz

A Rendeletben nevesített minősített időszak fogalom helyett az Alaptörvény szerinti különleges jogrend fogalom kerül szerepeltetésre.

8. §-hoz

A § a Budapest Főváros szmogriadótervéről szóló 69/2008. (XII. 10.) Főv. Kgy. rendeletben a FÖRI által üzemeltetett központ módosított elnevezését tartalmazza.

9. §-hoz

A § a rendelet hatályba lépéséről rendelkezik.